Le Corbusier

Charles Edouard Jeanneret (La Chaux-de-Fonds, 6. oktobar 1887 – Roquebrune-Cap-Martin, 27. mart 1965), poznat i kao Le Corbusier, bio je francuski arhitekt švicarskog porijekla i zauzima istaknuto mjesto u modernoj umjetnosti kao arhitekt, slikar i pisac koji je presudno uticao na savremenu svjetsku arhitekturu. Primjenom novih materijala, poput armiranog betona, stakla i željeza, te novih građevinskih metoda, u arhitekturi je radikalno prekinuo s tradicionalnim građevinskim formama. Le Corbusier postaje poznat prvonagrađenim natječajnim projektom za palaču Lige naroda u Genevi 1927.

 Ostvarenja u početnom periodu 
Primjenom novih materijala, poput armiranog betona, stakla i željeza, te novih građevinskih metoda, u arhitekturi je radikalno prekinuo s tradicionalnim građevinskim formama i uradio je nekoliko značajnih ostvarenja u periodu 1927–1928.Curtis (2006), p. 93
 Palata Lige naroda u Ženevi 1927. je izgrađena po Le Corbusier-ovom  prvonagrađenom konkursnom rješenju. 
 Vila Savoja (Villa Savoye) u Poisiju, predgrađu Pariza je njegov  najpoznatiji projekat porodične kuće. Izgrađena je između 1928. i 1931.Villa Savoye à Poissy: Tourism Industry . Centre des monuments nationaux. Retrieved on January 19, 2011. (French)Courland, Robert. Concrete Planet. Prometheus Books, Amherst, NY. (2012) page 326. Vila je reprezentativni primjer moderne arhitekture i Internacionalnog stila.
 Weissenhof, Stuttgart, Njemačka

Već od dvadesetih godina XX veka počinje da se bavi i urbanističkim studijama, čime će izvršiti možda i najveći uticaj na svjetsku arhitektonsku scenu. Godine 1922. predstavlja plan za "Savremeni grad" (fr. Ville Contemporaine), plan humanog naselja za tri miliona stanovnika, gde je insistirao na parkovskim površinama i što većem procentu zelenila, zbog čega su mnogi ovu studiju nazvali "Kule u parku". Na ovim principima zasnovan je i njegov najpoznatiji projekat višeporodičnog stanovanja Unité d'Habitation (jednostavno "stambena zgrada"), koja je prvi put izvedena u Marseju, a kasnije primenjena i u Nantu, Berlinu i drugim gradovima.
 Osnivanje CIAM i Atenska povelja 
Tokom 1927, Le Corbusier preduzima odlučujuće korake prema promovisanju moderne arhitekture kao dominantnog evropskog stila. Prilikom konkursa za zgradu Lige naroda  sastao se sa vodećim njemačkim i austrijskim arhitektama. Na izložbi u Stuttgartu, sedamnaest vodećih arhitekata moderne arhitekture bilo je pozvano da prikaže dvadeset i jednu kuću. Le Corbusier i Mies Van der Rohe imali su glavnu ulogu. Zajedno sa Pierre Chareau-om postavljaju temelje za definisanje zajedničkog stila.

Godine 1928, Le Corbusier je bio jedan od glavnih osnivača Internacionalnog udruženja modernih arhitekata (Congrès International d'Architecture Moderne, CIAM) u dvorcu La Sarraz u Švicarskoj. Ovo udruženje je promoviralo „arhitekturu kao društvenu umjetnost” i snažno je utjecalo na arhitekturu 20. stoljeća.

Tijekom Višijske Francuske, nakon što su njegovi planovi o uređenju grada Alžira odbijeni 1942. godine, on se potpuno povlači iz političkog života. Godine 1943, Le Corbusier objavljuje Atinsku povelju, utemeljenu na zaključcima zasjedanja CIAM-a u Atini 1933. godine. Ona je imala presudnu ulogu u oblikovanju poslijeratnog svjetskog urbanizma.

mini|desno|Zgrada u SSSR

 Boravak u SSSR 
Između 1928–1934. Posjećivao je Sovjetski Savez, promovišući Modernu arhitekturu i projektujući zgradu na Centralnom sovjetskom trgu. Tokom 1932. pozvan je da učestvuje na međunarodnom konkursu za projekat nove Sovjetske palate u Moskvi, koja bi se gradila na mjestu Saborne crkve Ruske pravoslavne crkve koju je Staljin srušio. Drugi svjetski rat je onemogućio gradnju.

Nakon 1945. koncentriše se na stambenu problematiku, u skladu sa savremenim postulatima kolektivnog stanovanja.

Od 1947. do 1951. gradi takozvani "Sunčani grad" u Marseillesu, stambeni blok za 3.600 stanovnika, koji je postao uzorom za mnoga slična rješenja.

 U Indiji 
mini|desno|Chandigarh Indija
Na poziv Džavaharlal Nehru-a, 1950-ih dobiva priliku ostvariti ideje „Sunčanog grada” dizajnirajući nekoliko građevina.
 1951 – Više zgrada u Ahmedabadu, Indija:
 Muzej Sanskar Kendra
 Zgrada udruženja mlinara
 Vila Sarabhai
 Vila Shodhan
 U središtu nove prijestolnice indijske države Punjab, Chandigarha, prvog planskog grada u Indiji projektovao je od 1952. do 1959:
 Palata pravde Punjaba i Haryane
 Muzej i umjentička galerija 
 Zgrada sekretarijata
 Guvernerska palata
 Zgrada parlamenta
 Zgrada fakulteta umjentosti i arhitekture

 Zgrada OUN 1947–1952. 
mini|desno|Zgrada OUN-a koju su projektovali Le Corbusier, Oscar Niemeyer i Wallace K. Harrison u periodu 1947–52.
Početkom 1947. Le Corbusier je angažovan na projektu zgrade OUN koja se radila na Ist Riveru u Njujorku. Umjesto konkursa, formiran je tim projektanata sastavljen od vodećih međunarodnih arhitekata nominovanih od vlada: Le Corbusier, Oscar Niemeyer iz Brazila, Howard Robertson iz Velike Britanije, Nikolaj Basov iz SSSR i još petorica iz ostatka svijeta. Ekipom je rukovodio američki arhitekta Wallace K. Harrison, poznat kao arhitekta porodice Rokfeler, koja je bila i donator izgradnje zgrade.

 Svjetska baština 
Iz Le Corbusierovog rada, sa 17 lokacija u sedam zemalja, izabrana su ostvarenja koja čine transnacionalno serijsko vlasništvo svjetske baštine. Odluka je donesena 2016. na zasjedanju UNESCO-a u Krakovu. Ona su svjedočanstvo pronalaska novog arhitektonskog jezika koji je napravio raskid s prošlošću. Građeni su tokom perioda od pola vijeka, u toku onoga što je Le Corbusier opisao kao „istraživanje pacijenata“. Ova remek-djela kreativnog genija također svjedoče o internacionalizaciji arhitekture širom planete i odražavaju rješenja koja je moderna arhitektura nastojala da tokom 20. vijeka  primjeni za potrebe čovječanstva.UNESCO: Radovi Le Corbusier-a kao svjetska baština - whc.unesco.org - Pristupljeno 30.11.2021
 Kuća La Roche i Vila Jeanneret, Naselje Frugès de Pessac, Vila Savoj,  Naselje Molitor, Stambene kuće u Marseilleu, Fabrička zgrada u Saint-Dié, Kapela Notre-Dame-du-Haut, Kuča za odmor, Samostanska zgrada svete Marije kod Liona, Dom Kulture u Firminyu, Francuska 
 Kuća za odmor u Korsou, Stambena zgrada u Ženevi, Švicarska
 Complexe du Capitole, Chandigarh, Indija, 
 Kuća Dr Curutcheta, La Plata, Argentina  
 Kuća Guiette, Belgija
 Kuća Weissenhof, Stuttgart, Njemačka
 Nacionalni muzej zapadne umjetnosti, Tokio, Japan,

 Reference 

Vanjski linkovi

 Fondation Le Corbusier  – Službena stranica
 Le Corbusier na Artsy.net

Kategorija:Rođeni 1887.
Kategorija:Umrli 1965.
Kategorija:Francuski arhitekti
Kategorija:Svjetska baština u Indiji
Kategorija:Svjetska baština u Japanu
Kategorija:Svjetska baština u Argentini
Kategorija:Svjetska baština u Francuskoj
Kategorija:Svjetska baština u Belgiji
Kategorija:Svjetska baština u Njemačkoj
Kategorija:Svjetska baština u Švicarskoj